
Evropski parlament,
–	ob upoštevanju predloga Komisije Evropskemu parlamentu in Svetu (COM(2023)0208),
–	ob upoštevanju člena 294(2) in člena 114 Pogodbe o delovanju Evropske unije, na podlagi katerih je Komisija podala predlog Parlamentu (C9-0137/2023),
–	ob upoštevanju člena 294(3) Pogodbe o delovanju Evropske unije,
–	ob upoštevanju mnenja Evropskega ekonomsko-socialnega odbora z dne 13. julija 2023[footnoteRef:1], [1:  	UL C 349, 29.9.2023, str. 167.] 

–	ob upoštevanju začasnega dogovora, ki ga je odobril pristojni odbor na podlagi člena 74(4) Poslovnika, in zaveze predstavnika Sveta v pismu z dne 21. marca 2024, da bo odobril stališče Evropskega parlamenta v skladu s členom 294(4) Pogodbe o delovanju Evropske unije,
–	ob upoštevanju člena 59 Poslovnika,
–	ob upoštevanju pisma Odbora za notranji trg in varstvo potrošnikov,
–	ob upoštevanju poročila Odbora za industrijo, raziskave in energetiko (A9‑0307/2023),
1.	sprejme stališče v prvi obravnavi, kakor je določeno v nadaljevanju;
2.	se seznanja z izjavo Komisije, priloženo tej resoluciji, ki bo objavljena v seriji C Uradnega lista Evropske unije;
3.	poziva Komisijo, naj mu zadevo ponovno predloži, če svoj predlog nadomesti, ga bistveno spremeni ali ga namerava bistveno spremeniti;
4.	naroči svoji predsednici, naj stališče Parlamenta posreduje Svetu, Komisiji in nacionalnim parlamentom.

P9_TC1-COD(2023)0108
Stališče Evropskega parlamenta, sprejeto v prvi obravnavi 24. aprila 2024 z namenom sprejetja Uredbe (EU) 2025/... Evropskega parlamenta in Sveta o spremembi Uredbe (EU) 2019/881 glede upravljanih varnostnih storitev
(Ker je bil dosežen sporazum med Parlamentom in Svetom, je stališče Parlamenta enako končnemu zakonodajnemu aktu, Uredbi (EU) 2025/37.)


PRILOGA K ZAKONODAJNI RESOLUCIJI
Izjava Komisije ob sprejetju Uredbe (EU) 2025/37 Evropskega parlamenta in Sveta z dne 19. decembra 2024 o spremembi Uredbe (EU) 2019/881 glede upravljanih varnostnih storitev[footnoteRef:2] [2:  	UL L, 2025/37, 15.1.2025, ELI: http://data.europa.eu/eli/reg/2025/37/oj.] 

Ta uredba o spremembi akta o kibernetski varnosti uvaja možnost, da se evropske certifikacijske sheme za kibernetsko varnost oblikujejo za upravljane varnostne storitve. Hkrati se priznava, da je izjemno pomembno akt o kibernetski varnosti temeljito pregledati, kar vključuje oceno postopkov za pripravo, sprejetje in pregled evropskih certifikacijskih shem za kibernetsko varnost. Ta pregled bi moral temeljiti na poglobljeni analizi in obsežnem posvetovanju o učinku, uspešnosti in učinkovitosti delovanja evropskega certifikacijskega okvira za kibernetsko varnost. V analizo, ki naj bi se izvedla v okviru ocene iz člena 67 akta o kibernetski varnosti, bi bilo treba vključiti tudi potekajoče dejavnosti za oblikovanje shem, kot je evropska certifikacijska shema za kibernetsko varnost za storitve v oblaku (EUCS), in dejavnosti v zvezi s sprejetimi shemami, kot je evropska certifikacijska shema kibernetske varnosti s skupnimi merili (EUCC).
Pri pregledu bi bilo treba zlasti prepoznati prednosti in slabosti postopkov, ki vodijo do uvedbe certifikacijskih shem za kibernetsko varnost, ter oblikovati priporočila za prihodnje izboljšave. Pri pregledu bi bilo treba upoštevati tudi vidike, povezane s posvetovanjem z deležniki in preglednostjo postopka. 
V skladu s tem Komisija, ki je odgovorna za pregled akta o kibernetski varnosti, zagotavlja, da bo pri predstavitvi pregleda sozakonodajalcema v tem pregledu ustrezno upoštevala zahtevane elemente iz člena 67.

